Erik Diesen

Erik Tangevald Diesen (1922–1999) var en norsk radio- og tv-journalist, tv-produsent og programleder kjent fra NRK. Han huskes for sine reiseprogrammer (såkalte Billedbrev) blant annet fra Florida og Hawaii, og for Slagerparaden.Dagbladet - Erik Diesen er død (13.9.1999)

 Biografi 
Som barn fikk han allerede i 1926 bli med faren Thorstein Diesen, som var nyansatt i Kringkastingsselskapet. Etter Berg videregående skole og examen artium 1942 ble det et par sesonger ved Centralteatret som tekstskribent. Han jobbet for NRK radio fra 1945 til 1960, og deretter som programsekretær for NRK fjernsyn, forfremmet til programredaktør 1964–1978, og fra 1978 som frilanser. 

Diesen skapte det som skulle bli Ungdommens radioavis, ledet Melodi Grand Prix 1960 og 1961 (sammen med Odd Grythe) samt Slagerparaden. Ellers var han tekstforfatter for The Monn Keys, Kurt Foss, Reidar Bøe og ved Chat Noir. Diesen hadde i mange år en egen spalte i Norsk Ukeblad hvor han besvarte spørsmål fra leserne om radio- og tv-programmer. 

Han ble belønnet med Leonardstatuetten. Den fikk han for sin innsats innen norsk underholdning, som revyforfatter og som programskaper i radio og fjernsyn.

Han var gift med assisterende fjernsynsdirektør Anne Torjusson Diesen.

 Radioprogrammer han skapte eller ledet 
 Ungdommens radiomagasin
 Rundtomkring med Leif Rustad som programleder
 Stjernebilder
 Show i Store Studio
 Sommerfuglen
 Den lette timen
 Det ligger i luften

 Fjernsynsprogrammer 
 Startskuddet går i 1960
 Slagerparaden for Nordvisjonen 1960–1961
 That's Entertainment 1966
 Bedside Story 1970
 Sing Sala Bim 1974
 Postkort
 Billedbrev fra Norge

 Priser 
 Leonardstatuetten 1995
 Amandaprisen ærespris 1989

 Referanser 

 Eksterne lenker 


Kategori:Norske TV-programledere
Kategori:Norske radioprogramledere
Kategori:Norske låtskrivere
Kategori:Norske TV-produsenter
Kategori:Norske journalister
Kategori:Programledere for NRK TV
Kategori:NRK-ledere
Kategori:Programledere for NRK Radio
Kategori:Programledere for Melodi Grand Prix
Kategori:Amandaprisen 1989
Kategori:Amandakomiteens Ærespris
Kategori:Personer fra Oslo
Kategori:Personer begravet på Vestre gravlund